Blaze7451/Wiki-th-20250601 huggingface dataset:
ปวิช เวียงนนท์

ปวิช เวียงนนท์ (เกิด 27 กรกฎาคม พ.ศ. 2532) ชื่อเล่น แม็ค เป็นนักแสดงและนายแบบชาวไทย ได้เข้าประกวดรายการ M thailand ได้รับรางวัลรองชนะเลิศอันดับ 2 เป็นนักแสดงสังกัดสถานีวิทยุโทรทัศน์ไทยทีวีสีช่อง 3 จบปริญญาตรี คณะศิลปศาสตร์ สาขาวิชาภาษาอังกฤษเพื่อธุรกิจ (Business English) มหาวิทยาลัยอัสสัมชัญ

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนีออกอากาศทางช่อง 3 เอสดี

**อ้างอิง**

**แหล่งข้อมูลอื่น**
 mackypw 
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงสังกัดช่อง 3 
หมวดหมู่:บุคคลจากจังหวัดปทุมธานี
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
งูเห่าอียิปต์

งูเห่าอียิปต์ (Egyptian cobra; كوبرا مصرية; Naja haje) งูพิษประเภทงูเห่าชนิดหนึ่ง จัดอยู่ในวงศ์งูพิษเขี้ยวหน้า (Elapidae)

**ศัพทมูลวิทยา**
ชื่อวิทยาศาสตร์ Naja haje คำว่า Naja ที่เป็นชื่อสกุลนั้น มาจากภาษาสันสกฤตอันเป็นภาษาในกลุ่มอินโด-ยูโรเปียน คือ คำว่า "นาคะ" (nāgá;  नाग) ซึ่งหมายถึง "งู" โดยคาโรลัส ลินเนียส และคำว่า haje ที่ใช้เป็นชื่อชนิดนั้น มาจากภาษาอาหรับคำว่า "เฮยา" (hayya; حية) หมายถึง "งูขนาดเล็ก" หรือตามคัมภีร์อัลกุรอานหมายถึง "งูพิษ"

**ลักษณะและพฤติกรรม**
งูเห่าอียิปต์ มีสีเทา-น้ำตาลและจะพัฒนาไปจนเกือบจะเป็นสีดำเมื่อแก่มากขึ้น งูในวัยอ่อนมีสีเหลืองเหมือนทรายโดยมีแถบลายสีดำบนคอ มีลักษณะเด่นคือ มีแม่เบี้ยที่บริเวณหัว มีหัวขนาดใหญ่ซึ่งหัวจะถูกกดลงด้วยจมูกที่กว้าง รอบคอจะมีแถบลายกว้าง ๆ คอสามารถมีขนาดกว้างได้ถึง 18 เซนติเมตร มีดวงตากลมโตสีดำ งูตัวผู้มีความยาวได้ถึง 1.5–2 เมตร ซึ่งใหญ่กว่างูตัวเมีย
งูเห่าอียิปต์ พบกระจายพันธุ์ทั่วไปในทวีปแอฟริกา ตั้งแต่แอฟริกาเหนือ จนถึงแอ่งคองโก ในแอฟริกากลาง, แอฟริกาตะวันออก และแอฟริกาตะวันตก พบได้ในเคนยาและแทนซาเนีย และคาบสมุทรอาหรับ
งูเห่าอียิปต์ เป็นสัตว์ที่ตื่นตัวและออกหากินในเวลากลางคืน เริ่มตั้งแต่เริ่มพลบค่ำ โดยทำรังในบริเวณกองดินหรือจอมปลวก หรือกระทั่งในท้องทุ่ง ด้วยความที่เป็นสัตว์เลือดเย็น จึงต้องอาบแดดเพื่อรับความอบอุ่นจากแสงแดดในบริเวณที่เป็นที่อยู่อาศัย เพื่อที่จะล่าถอยได้อย่างรวดเร็วเมื่อพบกับอันตราย โดยทั่วไปแล้ว งูเห่าอียิปต์เป็นสัตว์ที่ไม่จู่โจมผู้อื่นก่อนหากไม่ถูกรังควาญหรือยั่วยุก่อน เป็นสัตว์ที่กินสัตว์อื่นเป็นอาหาร เช่น สัตว์ครึ่งบกครึ่งน้ำ, สัตว์เลื้อยคลาน, สัตว์ปีกหรือสัตว์เลี้ยงลูกด้วยนมบางชนิดขนาดเล็ก รวมถึงงูพิษด้วยกันบางชนิดด้วย
ขยายพันธุ์ด้วยการวางไข่ งูตัวเมียจะวางไข่ประมาณ 8 ถึง 20 ฟอง โดยปกติจะวางไข่บนกองดินของจอมปลวก ระยะเวลาการกกไข่อยู่ที่ประมาณ 60 วัน ลูกงูที่เพิ่งออกมาจากไข่จะมีความยาว 20–35 เซนติเมตร และทำการลอกคราบหลังจาก 7 ถึง 12 วัน ลูกงูที่เพิ่งออกมาจากไข่จะเริ่มกินอาหารหลังจากลอกคราบ

**ในวัฒนธรรม**
งูเห่าอียิปต์ เป็นงูในวงศ์งูพิษเขี้ยวหน้า จึงมีเขี้ยวพิษสองซี่ขนาดใหญ่ฝังตัวอยู่บริเวณด้นหน้าของปาก พร้อมกับในปากประกอบด้วยฟันแหลมคมและขากรรไกรที่แข็งแรง มีพิษร้ายแรงถึงแก่ชีวิต มีฤทธิ์ทำลายระบบประสาท โดยพิษจะโจมตีระบบประสาทส่วนกลาง โดยแผลที่โดนกัดจะมีสองรู การกัดของจะสร้างความเจ็บปวดเป็นอย่างมากแต่รอยกัดจะไม่แสดงถึงอาการบวมน้ำหรือเลือดออกอย่างรุนแรง
ในวัฒนธรรมของอียิปต์โบราณ งูเห่าอียิปต์เป็นสัญลักษณ์ของการเป็นเจ้าแผ่นดิน ดังจะเห็นรูปหัวงูเห่าแผ่แม่เบี้ยปรากฏบนมงกุฎของฟาโรห์ และเป็นสัตว์สัญลักษณ์ของเมเรตเซเกอร์ เทพีผู้ปกป้องหุบเขากษัตริย์ ที่มีพระเศียรเป็นรูปงูเห่าอียิปต์ และเชื่อกันว่า เป็นงูเห่าชนิดที่คลีโอพัตราใช้ฆ่าตัวตายอีกด้วย

**อ้างอิง**

**แหล่งข้อมูลอื่น==
งูเห่าน้ำ

งูเห่าน้ำ (Water cobras) เป็นสกุลย่อยของงูพิษสกุลหนึ่ง ใช้ชื่อสกุลว่า Boulengerina ในวงศ์งูพิษเขี้ยวหน้า (Elapidae)
คำว่า Boulengerina ที่ใช้เป็นชื่อสกุลนั้น มาจากชื่อของจอร์จ อัลเบิร์ต บุนเลเยอร์ นักสัตววิทยาชาวเบลเยี่ยม-อังกฤษ เป็นงูที่มีลักษณะคล้ายกับงูเห่า (Naja spp.) แต่ทว่ากลับมีพฤติกรรมอาศัยอยู่ในน้ำและสะเทินน้ำสะเทินบก 
พบกระจายพันธุ์ในทวีปแอฟริกา ในแอฟริกากลางและแอฟริกาใต้ แบ่งออกได้เป็น 2 ชนิด คือ
*งูเห่าน้ำวงแหวน, N. annulata (Buchholz & Peters, 1876) พบกระจายพันธุ์ที่แคเมอรูน, กาบอง, สาธารณรัฐคองโก, สาธารณรัฐประชาธิปไตยคองโก, สาธารณรัฐแอฟริกากลาง, แทนซาเนีย, อิเควทอเรียลกินี, รวันดา, บูรุนดี และแซมเบีย
*งูเห่าน้ำคริสตี, N. christyi (Boulenger, 1904) พบกระจายพันธุ์ที่สาธารณรัฐคองโก, สาธารณรัฐประชาธิปไตยคองโก
อนึ่ง สำหรับงูเห่าสกุลนี้ ในบางข้อมูลอาจจะจัดให้เป็นสกุลย่อยของงูเห่า 

**อ้างอิง**

**แหล่งข้อมูลอื่น**
หมวดหมู่:สกุลงูเห่า
หมวดหมู่:วงศ์งูพิษเขี้ยวหน้า
หมวดหมู่:สัตว์ที่พบในทวีปแอฟริกา
การวิเคราะห์เชิงตัวเลข

ไฟล์:Ybc7289-bw.jpg|thumb|250px|right|Babylonian clay tablet YBC 7289 (c. 1800–1600 BC) with annotations. The approximation of the square root of 2 is four sexagesimal figures, which is about six decimal figures. 1 + 24/60 + 51/602 + 10/603 = 1.41421296...
การวิเคราะห์เชิงตัวเลข (Numerical analysis) คือ การศึกษาอัลกอริทึม (algorithms) ที่ใช้การประมาณค่าตัวเลขเมื่อเทียบกับการคำนวณทางสัญลักษณ์ทั่วไป (general symbolic manipulations) เพื่อการวิเคราะห์และแก้ไขปัญหาทางคณิตศาสตร์
ตัวอย่างที่เก่าแก่และรู้จักในระดับสากลคือ หนึ่งในบันทึกโบราณของชาวบาบิโลนบนแผ่นหินจากเยลบาบิ (YBC 7289) ที่ได้มีการประมาณค่าตัวเลขเกี่ยวกับรากที่สอง (square root) ซึ่งมีผลต่อการคำนวณในรูปสามเหลี่ยม อันมีความสำคัญทางด้านดาราศาสตร์ งานไม้และการก่อสร้าง

**อ้างอิง**

**แหล่งข้อมูลอื่น**
การวิเคราะห์เชิงตัวเลข
หมวดหมู่:วิทยาศาสตร์เชิงคำนวณ
งูทับทาง

งูสามเหลี่ยม  (Kraits) เป็นสกุลของงูพิษสกุลหนึ่ง ในวงศ์งูพิษเขี้ยวหน้า (Elapidae) ใช้ชื่อสกุลว่า Bungarus
มีลักษณะเด่นคือ มีลำตัวเป็นสันสามเหลี่ยมชัดเจน ลำตัวยาว อาศัยอยู่ตามพื้นดิน มีเขี้ยวพิษคล้ายกับงูเห่า (Naja spp.) ซึ่งอยู่ในวงศ์เดียวกัน มีต่อมพิษอยู่บริเวณท้ายหัวทั้งสองข้าง พิษมีฤทธิ์มากในทางทำลายระบบประสาท มีอันตรายถึงแก่ชีวิต
มีความยาวโดยเฉลี่ย 1–1.5 เมตร พบใหญ่ที่สุด 2 เมตร แต่ไม่มีตัวใดที่มีความยาวเกิน 4 เมตร  เป็นงูที่กินสัตว์อื่นเป็นอาหาร เช่น งู หรือสัตว์เลื้อยคลานขนาดเล็ก ออกหากินในเวลากลางคืน เมื่อกัดจะไม่มีการแผ่แม่เบี้ยหรือพังพานเหมือนงูเห่า พบกระจายพันธุ์ในเขตร้อนของทวีปเอเชีย เช่น ศรีลังกา, บังกลาเทศ, อินเดีย และเอเชียตะวันออกเฉียงใต้ ไปจนถึงอินโดนีเซีย และบอร์เนียว
งูตัวเมียจะวางไข่ครั้งละ 12–14 ฟอง ในกองหรือเศษซากใบไม้กิ่งไม้ต่าง ๆ จนกว่าไข่จะฟักเป็นตัว

**การจำแนก**
พบทั้งสิ้น 13 ชนิด เป็นชนิดที่พบในประเทศไทย 3 ชนิด ได้แก่
*B. andamanensis 
*B. bungaroides 
*B. caeruleus (เป็นชนิดต้นแบบ)
*B. candidus (งูทับสมิงคลา, งูทับทางขาว)
*B. ceylonicus 
*B. fasciatus (งูสามเหลี่ยม เป็นชนิดที่ใหญ่ที่สุด โดยพบยาวที่สุดถึง 2.125 เมตร หรือ 6 ฟุต 11.7 นิ้ว)
*B. flaviceps (งูสามเหลี่ยมหัวแดง)
*B. lividus 
*B. magnimaculatus 
*B. multicinctus 
*B. niger 
*B. sindanus

**อ้างอิง**

**แหล่งข้อมูลอื่น==
หุยง่วนเสียว

หุยง่วนเสียว  (裴元紹; ?-200) เป็นตัวละครในนวนิยายอิงประวัติศาสตร์ยอดนิยมของจีนเรื่องสามก๊ก 
หุยง่วนเสียวเดิมเป็นผู้ใต้บังคับบัญชาของเตียวก๊ก ซึ่งเป็นนายพลของกองทัพโพกผ้าเหลือง หลังจากกบฏโพกผ้าเหลือง เขาและจิวฉอง ได้นำพวกที่เหลือไปเป็นโจรบนภูเขา ในเจี้ยนอันศกปีที่ 5 (ค.ศ. 200) กวนอูอยู่ที่บ้านของกัวเสียง ลูกชายของกัวเสียงเป็นเพื่อนของหุยง่วนเสียวและเขาแนะนำให้หุยง่วนเสียวขโมยม้าเซ็กเธาว์ของกวนอู หุยง่วนเสียวมาขโมยม้าและเมื่อรู้ว่าเป็นม้าของกวนอู เขาจึงยอมจำนนต่อกวนอูและเขาแนะนำจิวฉองให้กวนอูรู้จัก ในท้ายที่สุด จิวฉองก็กลายเป็นผู้ใต้บังคับบัญชาของกวนอู และหุยง่วนเสียวจัดระเบียบผู้ใต้บังคับบัญชาของเขาและรอเล่าปี่บนภูเขา หลังจากนั้นไม่นาน หุยง่วนเสียวต้องการจะขโมยม้าขาวของจูล่งที่บังเอิญผ่านมา แต่ถูกจูล่งฆ่า

**อ้างอิง**
หมวดหมู่:สามก๊ก
งูเห่าอินเดีย

งูเห่าอินเดีย หรือ งูเห่าเอเชีย หรือ งูเห่าแว่น (Indian cobra, Asian cobra, Spectacled cobra; Naja naja) เป็นงูพิษชนิดหนึ่ง จำพวกงูเห่า ในวงศ์งูพิษเขี้ยวหน้า (Elapidae)
งูเห่าอินเดีย ถือว่าเป็นงูเห่าที่มีสายพันธุกรรมใกล้ชิดกับงูเห่าไทย (N. kaouthia) และงูเห่าพ่นพิษสยาม (N. siamensis) ซึ่งเดิม (หรือในบางข้อมูลจัดเป็นชนิดย่อยของกันและกัน) เคยเป็นชนิดเดียวกันมาก่อน  
งูเห่าอินเดีย พบกระจายพันธุ์ทั่วไปในอนุทวีปอินเดียเช่น อินเดีย, ศรีลังกา, บังกลาเทศ, ปากีสถาน และเนปาล มักอาศัยอยู่ตามพื้นที่ราบ, ป่าโปร่ง หรือท้องทุ่ง, ทุ่งนา กินอาหารจำพวกสัตว์ที่มีขนาดเล็ก ได้แก่ หนู, คางคก, กบ, นก เป็นต้น งูเห่าอินเดียจะออกไข่ในช่วงเดือนเมษายน-กรกฎาคม โดยงูตัวเมียมักจะวางไข่ในรูหนู, จอมปลวก หรือเนินดิน เป็นจำนวน 10 ถึง 30 ฟอง มีระยะเวลาฟักไข่ 48 ถึง 69 วัน ปกติงูเห่าอินเดียมีความยาวประมาณ 1.9 เมตร แต่บางตัวก็ยาวมากถึง 2.4 เมตร แต่ค่อนข้างหายาก นอกจากนี้แล้วยังสามารถพบได้ในพื้นที่ ๆ สูงจากระดับน้ำทะเลถึง 2,000 เมตร (ประมาณ 6,600 ฟุต)
พังพานที่ดูเหมือนแว่นตาของงูเห่าอินเดีย ที่ตามความเชื่อของศาสนาฮินดูว่าเป็นรอยเท้าของพระกฤษณะ
หมองูเป่าปี่เรียกงูออกจากตะกร้า
ลักษณะพิเศษของงูเห่าอินเดีย คือ บริเวณด้านหลังของแม่เบี้ยมีรูปวงกลมสองวงที่เชื่อมต่อกันด้วยเส้นโค้งคล้ายรูปแว่นตา ชาวฮินดูเชื่อว่าเป็นรูปรอยเท้าของพระกฤษณะที่ทรงฟ้อนรำอยู่บนหัวของงูตามปกรณัมการปราบพญานาคนามว่ากาลียะ
งูเห่าอินเดีย  แม้จะไม่ใช่งูที่มีพิษร้ายแรงที่สุดในโลก แต่พิษของงูเห่าอินเดียก็อาจทำให้เป็นอัมพาต หรืออาจนำไปสู่ทางเดินหายใจล้มเหลวหรือหัวใจวายได้ และจากการศึกษาพบว่า ในแต่ละปีมีประชากรโลกราว 2,000,000 คน ถูกพิษร้ายจากงูเห่าอินเดีย และในจำนวนนี้ประมาณ 50,000 คน ที่ต้องเสียชีวิตจากพิษของงูเห่าอินเดีย จนถูกจัดอันดับให้เป็นหนึ่งในสี่งูพิษที่ร้ายแรงที่สุดที่พบได้ในประเทศอินเดีย และถือเป็นอันดับหนึ่งของงูที่กัดมนุษย์มากที่สุดในอินเดียด้วย
แม้ว่าจะมีอันตราย แต่ทว่าในวัฒนธรรมอินเดียที่นับถือศาสนาฮินดูเป็นหลัก งูเห่าอินเดียได้รับการนับถือและมีความเชื่อต่าง ๆ มากมาย นอกจากรูปรอยบนแม่เบี้ย ที่เชื่อว่าเป็นรอยประทับของพระกฤษณะแล้ว ยังเชื่อว่าเป็นงูที่พันรอบพระศอของพระศิวะ หนึ่งในเทพเจ้าสูงสุด หรือตรีมูรติอีกด้วย จนมีงานเทศกาลบูชางู ที่เรียกว่า "นาคปัญจมี" (เทวนาครี: नाग पंचमी) เป็นเทศกาลประจำปีที่จัดขึ้นทุกปีในช่วงวันขึ้นห้าค่ำ ในเดือนศราวัน หรือราวเดือนกรกฎาคมหรือสิงหาคมตามปฏิทินฮินดู โดยรัฐที่มีเทศกาลนี้ขึ้นชื่อ ได้แก่ รัฐเบงกอล, รัฐมหาราษฏระ ทางภาคใต้และภาคตะวันตกของอินเดีย
นอกจากนี้แล้ว ยังเป็นงูเห่าที่มีการละเล่นโดยหมองู โดยจะเป่าปี่หลอกล่องูให้เลื้อยออกมาจากตะกร้าหรือภาชนะที่ใส่อีกด้วย หรือจัดการต่อสู้กับพังพอน

**อ้างอิง**

**แหล่งข้อมูลอื่น**
  Serpents in Indian culture An article on  Biodiversity of India website.
หมวดหมู่:สัตว์ที่พบในประเทศอินเดีย
หมวดหมู่:สกุลงูเห่า
ภพรัก

ภพรัก เป็นละครโทรทัศน์แนวแฟนตาซี แอ็กชัน โรแมนติก-ดราม่า เป็นบทประพันธ์–บทโทรทัศน์ของ คฑาหัสต์ นันท์ปภัสร เค้าโครงเรื่องโดย ปวันรัตน์ นาคสุริยะ, ฉัตรชัย เปล่งพานิช กำกับการแสดงโดย ปิยะพันธุ์ ชูเพ็ชร นำแสดงโดย ปริญ สุภารัตน์, ราณี แคมเปน, สินจัย เปล่งพานิช ออกอากาศทุกคืนวันพุธ–พฤหัสบดี เวลา 20.15–22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันพุธที่ 26 พฤศจิกายน พ.ศ. 2557 – วันพฤหัสบดีที่ 1 มกราคม พ.ศ. 2558
และออกอากาศซ้ำทุกวันจันทร์–ศุกร์ เวลา 14.15–15.30 น. เริ่มตอนแรกวันพุธที่ 13 เมษายน – วันจันทร์ที่ 16 พฤษภาคม พ.ศ. 2559 ออกอากาศรีรันครั้งแรกในวันศุกร์ เวลา 20.30-21.45 น. และวันเสาร์-อาทิตย์ เวลา 20.25-21.40 น. โดยเริ่มตอนแรกในวันที่ 8 มีนาคม พ.ศ.2568 ต่อจากละครเรื่องก่อนหน้าอย่าง เกมรักทรยศ 
ซึ่งละครเรื่องนี้ได้เคยถูกนำมาสร้างแล้ว 1 ครั้งเมื่อปี พ.ศ. 2542 ผลิตโดยบริษัท แพลนเน็ท เอ็นเตอร์เทนเม้นท์ จำกัด จากการกำกับของ กฤษณ์ ศุกระมงคล และ รอน บรรจงสร้าง นำแสดงโดย พัสสน ศรินทุ และ สโรชา วาทิตตพันธ์

**นักแสดง**

**อ้างอิง**

**แหล่งข้อมูลอื่น**
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
มีลาน บูบาโล

มีลาน บูบาโล (Милан Бубало เกิด 8 พฤษภาคม พ.ศ. 2533) เป็นนักฟุตบอล ชาวเซอร์เบีย ที่เล่นในตำแหน่ง กองหน้า เขาเคยเล่นให้กับหลายสโมสรในประเทศไทย
บูบาโลเกิดที่ อินดิญ่า เซอร์เบีย (ในขณะนั้นเป็นส่วนหนึ่งของ ยูโกสลาเวีย) บูบาโลเล่นให้กับทีมในบ้านเกิดอย่าง เอฟเค อินดิญ่า และ เอฟเค ไฮดุก คุลา ในเซอร์เบีย ซูเปอร์ลีกา ก่อนที่จะมาเล่นให้กับ เอฟซี คุเปอร์ ใน สโลวีเนีย ในช่วงฤดูร้อน พ.ศ. 2555
บูบาโลเคยเล่นให้กับทีมชาติเซอร์เบียมาแล้วในระดับรุ่นอายุไม่เกิน 19 ปี

**อ้างอิง**

**แหล่งข้อมูลอื่น**
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลตราด
หมวดหมู่:บุคคลจากเบลเกรด
หมวดหมู่:นักฟุตบอลชาวเซอร์เบีย
หมวดหมู่:นักฟุตบอลชายชาวต่างชาติที่ค้าแข้งในประเทศไทย
การแพทย์แผนเกาหลีโบราณ

การแพทย์แผนเกาหลีโบราณ หมายถึง สาขาแพทย์แผนโบราณที่พัฒนาและปฏิบัติในเกาหลี เทคนิคในการรักษาและการวินิจฉัยโรคมีอิทธิพลต่อและได้รับอิทธิพลจากการรักษาที่คล้ายกันในการแพทย์แผนจีนโบราณ
หมวดหมู่:เภสัชกรรม
เอ็กซ์สเกป (อัลบั้ม)

เอ็กซ์สเกป (Xscape) เป็นอัลบั้มรวมเพลงหลังมรณกรรมที่ไม่เคยได้วางจำหน่าย โดย นักร้องชาวอเมริกัน ไมเคิล แจ็กสัน วางจำหน่ายในวันที่ 13 พฤษภาคม ค.ศ. 2014 โดยค่ายเพลง อีพิกเรเคิดส์ เป็นอัลบั้มที่ 13 ของไมเคิล แจ็กสัน ที่วางจำหน่ายโดย Sony และ Motown/Universal นับตั้งแต่การเสียชีวิตในปี ค.ศ. 2009

**เบื้องหลัง**
ในวันที่ 31 มีนาคม 2014 ได้ประกาศอย่างเป็นทางการว่าจะจำหน่ายเพลงไว้ 8 เพลง ในชื่อเพลง "Xscape" นั้นบันทึกเสียงไว้ในปี ค.ศ. 2001 สำหรับอัลบั้ม Invincible แต่สุดท้ายถูกตัดออก

**การตอบรับก่อนวางจำหน่าย**

**การผลิตและซิงเกิล**
ในเดือนกุมภาพันธ์ ค.ศ. 2014 โซนี และทรัพย์ของแจ็คสันประกาศความร่วมมือกับ โซนีโมบายที่เห็นการเปิดตัวในโฆษณาผสมผสานเวอร์ชันใหม่ของเพลง "Slave to the Rhythm" ซึ่งได้รับการยืนยันว่าเป็นหนึ่งในอัลบั้มเพลง โฆษณาเชิงพาณิชย์สำหรับโทรศัพท์มือถือโซนี่ เอ็กซ์พีเรียแซด2 ของโซนี่ โมบายล์ อัลบั้มที่ได้รับการออกอากาศในสื่อในสหราชอาณาจักรในชั้นใต้ดินของโรงแรมไนท์สบริดจ์ ในวันที่ 31 มีนาคม ค.ศ. 2014 ผู้สื่อข่าวได้รับอนุญาตให้ได้ยินเสียงอัลบั้มเมื่อไม่มีอุปกรณ์อิเล็กทรอนิกส์ใด ๆ และชื่อเพลงที่ถูกเก็บเป็นความลับ ผู้สื่อข่าวบันเทิงสำหรับบางสื่อในสหราชอาณาจักร อาทิเช่น Sky News, London Evening Standard, The Daily Telegraph, Mixmag, The Guardian และ Digital Spy ได้รับเชิญด้วย
ในวันที่ 30 เมษายน ได้มีการเปิดเผยว่า "Love Never Felt So Good" ได้รับการเปิดเผยในรางวัลเพลง iHeartRadio ในวันที่ 1 พฤษภาคม เป็นซิงเกิลอัลบั้มแรก การใส่คำโดยทิมบาแลนด์ นั้นแนะนำว่า "Chicago" จะได้รับการเปิดตัวครั้งแรกในส่วนที่เหลือ ก็ร่วมที่เขียนโดย นักร้อง นักแต่งเพลงชาวแคนาดา พอล แองคา และ features จัสติน ทิมเบอร์เลก "Love Never Felt So Good" ถูกบันทึกไว้ก่อนหน้านี้โดยนักเอ็นเตอร์เทนเนอร์ชาวอเมริกัน จอห์นนี มาติส ดิจิทัลดาวน์โหลดสำหรับซิงเกิลก็มีอยู่ในไอทูนส์ ที่ 0:01 EDT ในวันที่ 2 พฤษภาคม ค.ศ. 2014 สำหรับเวอร์ชันอัลบั้ม และร้องคู่โดย จัสติน ทิมเบอร์เลก วันที่เปิดตัวของซิงเกิลไปยังสถานีวิทยุในเมืองยืนยันในวันที่ 6 พฤษภาคม ค.ศ. 2014 ในวันที่ 4 พฤษภาคม เพลง "Chicago" กลายเป็นที่สามารถใช้ได้กับลูกค้า Music Unlimited ตามมาด้วย "Loving You", "A Place With No Name", "Slave to the Rhythm", และ "Do You Know Where Your Children Are" ในวันที่ประสบความสำเร็จ

**รายการเพลง**
 Notes- note|a|a หมายถึงโปรดิวเซอร์ร่วม- note|b|b หมายถึงโปรดิวเซอร์เสียงร้อง- "A Place with No Name" ดัดแปลงเพลงมาจาก "A Horse with No Name" โดยวงดนตรีชาวร็อค America, ที่เขียนโดย Dewey Bunnell

**ชาร์ต**

**ประวัติการวางจำหน่าย**

**ดุเพิ่ม**
 รายชื่ออัลบั้มวางจำหน่ายในปี พ.ศ. 2557- รายชื่อเพลงที่ไม่เคยได้วางจำหน่ายของไมเคิล แจ็กสัน- รายชื่อผลงานที่เผยแพร่หลังมรณกรรม

**อ้างอิง**

**แหล่งข้อมูลอื่น**
หมวดหมู่:อัลบั้มรวบรวมในปี พ.ศ. 2557
หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มรวบรวมสังกัดอีพิกเรเคิดส์
หมวดหมู่:อัลบั้มรวบรวมภาษาอังกฤษ
หมวดหมู่:อัลบั้มรวบรวมที่เผยแพร่หลังมรณกรรม
หมวดหมู่:อัลบั้มที่เผยแพร่หลังมรณกรรม
หมวดหมู่:อัลบั้มเพลงภาษาอังกฤษ
แกงกระด้าง

แกงกระด้าง หรือบ้างเรียก แกงหมูด้าง หรือ แกงหมูหนาว เป็นอาหารพื้นบ้านชาวล้านนา (ชาวเหนือ) นิยมใช้ขาหมูเป็นส่วนประกอบสำคัญ เพราะมีเอ็นอยู่ภายในเป็นจำนวนมาก ดังนั้นเมื่อนำมาเป็นส่วนประกอบหลักในการแกงจะทำให้แกงข้น หรือกระด้างได้ง่าย ในปัจจุบันมักเติมผงวุ้นลงไปด้วยเพราะผงวุ้นทำให้แกงกระด้างได้ดีและเร็วขึ้น แกงกระด้างมี 2 สูตร คือ สูตรเชียงใหม่และสูตรล้านนา ในสูตรล้านนาขณะต้มขาหมูจะมีการเติมเครื่องแกงและเติมพริกแห้งลงไปด้วยเพื่อเพิ่มสีส้มในอาหารให้น่ารับประทานมากยิ่งขึ้น
ในสมัยก่อนแกงกระด้างจะมีให้รับประทานในช่วงฤดูหนาวเท่านั้น แต่ ณ ปัจจุบันเทคโนโลยีทางอาหารดีขึ้นมาก ผู้ที่ทำแกงกระด้างจะใช้ผงวุ้นเย็นเป็นตัวเร่งประสิทธิภาพในการจับตัว และเกาะตัวของแกงให้ดียิ่งขึ้น ดังนั้น ณ ปัจจุบันแกงกระด้างสามารถหารับประทานได้ทุกฤดูกาล

**อ้างอิง**
หมวดหมู่:แกง
หมวดหมู่:อาหารไทยภาคเหนือ
หมวดหมู่:วัฒนธรรมล้านนา
สุริยา สิงห์มุ้ย

สุริยา สิงห์มุ้ย (เกิด 7 เมษายน พ.ศ. 2538) เป็นนักฟุตบอล ชาวไทย ที่เล่นในตำแหน่ง กองหลัง ปัจจุบันเล่นให้กับ ลำพูน วอร์ริเออร์

**ประวัติการเล่นฟุตบอล**
เขาเริ่มเล่นฟุตบอล ตั้งแต่ ป.5 ที่ ร.ร.เทศบาล 1 บ้านสะเดา จังหวัดสงขลา โดยเล่นครั้งแรกในตำแหน่ง ผู้รักษาประตู ก่อนจะเปลี่ยนมาเล่น เซ็นเตอร์แบ๊ก ตามด้วย แบ๊กซ้าย โดยเขาเป็นผลผลิตจากนักเตะเยาวชนโครงการฟุตบอลเจเอ็มจี อคาเดมี จากนั้นแมวมองของ สโมสรเอสซีจี เมืองทอง ยูไนเต็ด เห็นแววจึงดึงเข้ามาเป็นทีมเยาวชน 17 ปี ติดทีมชาติไทยชุดอายุไม่เกิน 23 ปี ในการแข่งขันฟุตบอลในกีฬาเอเชียนเกมส์ 2014 อินชอนเกมส์ และได้ติดทีมชุดเอเชียนเกมส์ 2018 อีกครั้ง ได้ลงสนามในนัดที่แพ้อุซเบกิสถาน 0-1 หลังจบทัวร์นาเม้นท์เอเชียนเกมส์ที่ทีมไทยตกรอบแรกนั้น เขาได้กล่าวอวยพรแฟนบอลไทยที่ตามเชียร์ว่า "ขอให้รวย"

**นครนายก เอฟซี**
และเมื่อ ฤดูกาลที่แล้ว เขาถูกส่งตัวไปเล่นให้กับ สโมสรนครนายก เอฟซี เขาลงเล่นไป 32 นัด และมีส่วนร่วมจนพาทีม ได้เล่น เพลย์ออฟ ดิวิชั่น 2 

**ถูกส่งตัวไปฝึกซ้อมที่ อัตเลติโกเดมาดริด**
เขาถูกส่งตัวไปฝึกซ้อมที่ อัตเลติโกเดมาดริด เป็นเวลา 4 เดือน เพราะเหตุนี้จึงทำให้ สกอตต์ คูเปอร์ ส่งชื่อเขาขึ้นมาสู่ทีมชุดใหญ่ และทันทีที่เล่นเกมอุ่นเครื่องเจ้าตัวบุกตะลุยขึ้นไปยิงประตูให้ทีมตั้งแต่เกมแรก

**เกมอาชีพนัดแรก**
เขาลงเล่นเกมแรกอย่างเป็นทางการคือฟุตบอลถ้วย ก และทำผลงานได้ดีจนทางต้นสังกัดส่งชื่อตัวเขา ลงเล่นเป็นตัวจรึงในเกมเอเอฟซี แชมเปียนส์ ลีก รอบเพลย์ออฟกับ ฮานอย ทีแอนด์ที ซึ่งเขาทำผลงานได้ดี จนมีชื่อได้ลงเล่นในเกมที่แพ้ เมลเบิร์น วิกตอรี ไป 2-1

**เกียรติประวัติ**
เชียงราย ยูไนเต็ด- ไทยลีก (1): 2562
ทีมชาติไทย- ฟุตบอลชิงแชมป์แห่งชาติอาเซียน (1): 2563

**อ้างอิง**

**แหล่งข้อมูลอื่น**
   Transfermarkt.co.uk-   Goal.com date=2015-04-01 -   Footballdatabase
หมวดหมู่:นักฟุตบอลชายชาวไทย
หมวดหมู่:บุคคลจากอำเภอสะเดา
หมวดหมู่:นักฟุตบอลจากจังหวัดสงขลา
หมวดหมู่:ชาวไทยเชื้อสายมลายู
หมวดหมู่:คริสต์ศาสนิกชนชาวไทย
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลนครนายก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลเชียงราย ยูไนเต็ด
การล่าวาฬในญี่ปุ่น

ไฟล์:Japan Factory Ship Nisshin Maru Whaling Mother and Calf.jpg|thumb|300px|บรรจุแม่วาฬและลูกขึ้นเรือนิชชิงมะรุ (Nisshin Maru) ออสเตรเลียเผยแพร่ภายนี้เพื่อคัดค้านญี่ปุ่น
การล่าวาฬในญี่ปุ่น หมายถึงกรณีที่ไม่ได้เป็นไปเพื่ออุตสาหกรรม มีขึ้นในศตวรรษที่ 12 ส่วนการล่าวาฬญี่ปุ่น (Japanese whaling) หมายถึงกรณีที่เป็นไปเพื่ออุตสาหกรรม มีขึ้นตั้งแต่ทศวรรษที่ 1890 ในสมัยนั้นมีหลายชาติเข้าร่วม และปัจจุบันเกิดขึ้นแม้กระทั่งนอกเหนือน่านน้ำญี่ปุ่น
ในศตวรรษที่ 20 ญี่ปุ่นล่าวาฬเพื่อการค้าอย่างมาก จนคณะกรรมการการล่าวาฬระหว่างประเทศ (International Whaling Commission) ซึ่งจัดตั้งขึ้นตามอนุสัญญาระหว่างประเทศเพื่อควบคุมการล่าวาฬ (International Convention for the Regulation of Whaling ) ต้องสั่งระงับตั้งแต่ปี 1986 อย่างไรก็ดี ญี่ปุ่นยังคงล่าวาฬต่อไปโดยอาศัยข้อบทแห่งความตกลงระหว่างประเทศที่เปิดให้กระทำได้เพื่อการค้นคว้าทางวิทยาศาสตร์ และได้จัดตั้งสถาบันวิจัยสัตว์เลี้ยงลูกด้วยนมในทะเล (Institute of Cetacean Research) ขึ้นเพื่อรับผิดชอบการล่าวาฬ แต่เนื้อของวาฬที่ล่ามาเพื่อวิทยาศาสตร์นั้นกลับนำออกขายตามภัตตาคารร้านรวงทั่วไป แม้การกระทำดังกล่าวไม่ขัดต่อกฎเกณฑ์ของคณะกรรมการการล่าวาฬระหว่างประเทศ แต่กรรมการส่วนใหญ่คัดค้าน การล่าวาฬนี้ยังก่อให้เกิดความบาดหมางระหว่างประเทศและองค์การที่สนับสนุนและต่อต้านการล่าวาฬ บรรดาประเทศ องค์การ และนักวิทยาศาสตร์ที่คัดค้านการล่าวาฬมองว่า โครงการวิจัยของญี่ปุ่นนั้นไม่จำเป็นแม้แต่น้อย ทั้งปฏิบัติการล่าวาฬของญี่ปุ่นที่แฝงความมุ่งหมายทางการค้าเอาไว้นั้นยังเลวร้ายอย่างถึงที่สุด ฝ่ายญี่ปุ่นยืนยันว่า การล่าวาฬทุกปีนั้นจำเป็นเพื่อการศึกษาทางวิทยาศาสตร์และการบริหารจำนวนวาฬ ญี่ปุ่นยังโต้แย้งว่า การคัดค้านการล่าวาฬนั้นมีเหตุผลเป็นเพียงความแตกต่างทางวัฒนธรรมและความรู้สึกนึกคิด
วันที่ 31 พฤษภาคม 2010 ประเทศออสเตรเลียฟ้องญี่ปุ่นต่อศาลยุติธรรมระหว่างประเทศ ต่อมาวันที่ 31 มีนาคม 2014 ศาลพิพากษาว่า การที่ญี่ปุ่นล่าวาฬในมหาสมุทรใต้นั้นไม่ได้เป็นไปเพื่อวัตถุประสงค์ทางวิทยาศาสตร์ และสั่งให้เลิกโดยพลัน ญี่ปุ่นแถลงว่า จะปฏิบัติตามคำพิพากษา

**อ้างอิง**

**แหล่งข้อมูลอื่น**
หมวดหมู่:ประวัติศาสตร์เศรษฐกิจของญี่ปุ่น
ระฆังเรือ

200px
ระฆังเรือ (ship's bell) คือ สิ่งที่ใช้ในการบอกเวลาบนเรือ และควบคุมการดำเนินงานของลูกเรือบนเรือ วัสดุที่ใช้ทำระฆังเรือโดยมากจะใช้ทองเหลืองหรือบรอนซ์เป็นวัสดุหลัก เรือที่มีการตีระฆังบนเรือโดยส่วนมากคือเรือราชนาวี เช่น เวลาพักรับประทานอาหาร การเข้ายามของนายทหารเรือ เป็นต้น สำหรับประเทศไทยเรือราชนาวีจะตีระฆังทุกครึ่งชั่วโมง (30 นาที)

**ตารางการตีระฆังเรือ**
ตารางการตีระฆังเรือระบบคลาสสิกเป็นดังนี้
† แบบอังกฤษหลัง Nore mutiny 
นาฬิกา "ระฆังเรือ" บางระบบใช้แบบง่ายกว่า คือ
ราชนาวีไทยก็ใช้ระบบนี้

**อ้างอิง**

**แหล่งข้อมูลอื่น**
ระฆังเรือ
หมวดหมู่:ระฆัง
หมวดหมู่:กองทัพเรือ
พังพอนแคระธรรมดา

พังพอนแคระธรรมดา (Common dwarf mongoose, Dwarf mongoose; Helogale parvula) เป็นสัตว์กินเนื้อขนาดเล็กชนิดหนึ่ง ในวงศ์พังพอน (Herpestidae)
จัดเป็นพังพอนขนาดเล็กอีกชนิดหนึ่ง มีความยาวไม่ถึง 1 ฟุต ส่วนหัวขนาดใหญ่ หูเล็ก และหางยาว ขาสั้น แต่อุ้งเท้ายาว  กระจายพันธุ์ในแถบแอฟริกากลาง เช่น เอธิโอเปีย ไปจนถึงแอฟริกาใต้
เป็นสัตว์ที่กินอาหารได้หลากหลาย โดยมากจะเป็นพวกสัตว์ตัวเล็ก ๆ เช่น แมงมุม, แมงป่อง, จิ้งเหลน งู ตลอดไปจนถึงนกตัวเล็ก ๆ รวมถึงผลไม้
พังพอนแคระธรรมดาเป็นสัตว์ที่มีพฤติกรรมอยู่รวมกันเป็นฝูง ตั้งแต่ 2-20 ตัว โดยตัวเมียจะมีจำนวนมากกว่าตัวผู้ โดยมีตัวเมียเป็นจ่าฝูง และเป็นสัตว์ที่มีการจับคู่แบบคู่เดียวกันตลอดทั้งชีวิต และมีการส่งเสียงร้องเพื่อสื่อสารกันโดยเฉพาะ 

**อ้างอิง**

**แหล่งข้อมูลอื่น**
ค
หมวดหมู่:สัตว์ที่พบในทวีปแอฟริกา
มังกรน้ำ

มังกรน้ำ (Water dragons) เป็นสกุลของสัตว์เลื้อยคลานจำพวกกิ้งก่าสกุลหนึ่ง ใช้ชื่อสกุลว่า Physignathus (เป็นภาษากรีกมีความหมายว่า "ขากรรไกรที่ยกขึ้น") ในวงศ์กิ้งก่า (Agamidae)
พบทั้งสิ้น 2 ชนิด เป็นกิ้งก่าขนาดใหญ่ที่มีพฤติกรรมชอบอาศัยในที่ชื้นใกล้แหล่งน้ำ สามารถว่ายน้ำและดำน้ำได้เก่ง พบกระจายพันธุ์เฉพาะในทวีปเอเชียและออสเตรเลีย นิยมเลี้ยงเป็นสัตว์เลี้ยง 

**การจำแนก**
ตะกอง (P.  cocincinus) พบกระจายพันธุ์ตั้งแต่ตอนใต้ของจีนและหลายประเทศในภูมิภาคเอเชียตะวันออกเฉียงใต้รวมทั้งประเทศไทย
*มังกรน้ำออสเตรเลีย (P. esueurii) พบกระจายพันธุ์ในหลายรัฐของภาคตะวันออกของออสเตรเลีย 

**อ้างอิง**

**แหล่งข้อมูลอื่น**
หมวดหมู่:วงศ์ย่อยกิ้งก่า
วอลเลย์บอลชิงแชมป์โลก

วอลเลย์บอลชิงแชมป์โลก อาจหมายถึง
*วอลเลย์บอลชายชิงแชมป์โลก
*วอลเลย์บอลหญิงชิงแชมป์โลก
วอลเลย์บอลชิงแชมป์สโมสรโลก

วอลเลย์บอลชิงแชมป์สโมสรโลก อาจหมายถึง
*วอลเลย์บอลชายชิงแชมป์สโมสรโลก
*วอลเลย์บอลหญิงชิงแชมป์สโมสรโลก
วอลเลย์บอลชายชิงแชมป์เอเชีย รุ่นอายุไม่เกิน 18 ปี

วอลเลย์บอลชายชิงแชมป์เอเชีย รุ่นอายุไม่เกิน 18 ปี (Asian Boys' U18 Volleyball Championship) หรือเดิมเรียกว่า วอลเลย์บอลยุวชนชายชิงแชมป์เอเชีย (Asian Youth Boys Volleyball Championship) เป็นการแข่งขันวอลเลย์บอลชายสำหรับทีมชาติอายุไม่เกิน 18 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 19 ปี
ในการแข่งขันชิงแชมป์เอเชียทั้งหมด 13 ครั้ง มีชาติที่ชนะในการแข่งขัน 5 ชาติ ทีมชาติอิหร่านชนะ 7 ครั้ง และทีมชาติญี่ปุ่นชนะ 3 ครั้ง และทีมชาติอื่นที่ชนะการแข่งขันคือทีมชาติจีนไทเป ทีมชาติเกาหลีใต้ ทีมชาติอินเดีย ชนะทีมละ 1 ครั้ง

**สรุปผลการแข่งขัน**

**ตารางเหรียญการแข่งขัน**

**ประเทศที่เข้าร่วมการแข่งขัน**

**ดูเพิ่ม**
 วอลเลย์บอลยุวชนหญิงชิงแชมป์เอเชีย- วอลเลย์บอลเยาวชนชายชิงแชมป์เอเชีย- วอลเลย์บอลชายชิงแชมป์เอเชีย รุ่นอายุไม่เกิน 23 ปี

**อ้างอิง**
 Asianvolleyball.org date=2008-12-11 

**แหล่งข้อมูลอื่น**
  Official AVC website date=2016-02-19
ปฏิสนธิ (ศาสนาพุทธ)

ปฏิสนธิ หมายถึงการเกิดขึ้นของมนุษย์และสัตว์ แต่ในทางพุทธศาสนา มีคติที่แตกต่างไปจากวิทยาศาสตร์ โดยเฉพาะเรื่องการตายแล้วเกิด

**องค์ประกอบในการเกิดมนุษย์**
ใน มหาตัณหาสังขยสูตร พระพุทธเจ้าได้ตรัสถึงการที่มนุษย์ได้ก่อกำเนิดขึ้นในครรภ์มารดาว่า ต้องมีองค์ประกอบ 3 ประการ คือ 
1 . มาตา อุตุนี โหติ มารดามีระดู
2 . มาตาปีตโร สนฺนิปติตา โหนฺติ มารดาบิดาอยู่ร่วมกัน
3 . คนฺธพฺโพ ปจฺจุปฎฺฐิโต โหติ มีสัตว์มาเกิด
(ม . มู 12 / 452 / 487)
"ในสัตว์โลกนี้ มารดาบิดาอยู่ร่วมกัน มารดามีระดู แต่คันธัพพะยังไม่ปรากฏ ความเกิดแห่งทารก ก็ยังไม่มี
ดูก่อนภิกษุทั้งหลาย เมื่อใดมารดาบิดาอยู่ร่วมกันด้วย (1) มารดามีระดูด้วย (1) คันธัพพะก็ปรากฏด้วย (1)
เพราะความประชุมพร้อมแห่งปัจจัย 3 ประการอย่างนี้ ความเกิดแห่งทารกจึงมี" 

**อ้างอิง**

**ดูเพิ่ม**
 วิญญาณ- สังสารวัฏ- ไตรภูมิ
หมวดหมู่:ความเชื่อในศาสนาพุทธ
วิกิพีเดีย:ศาลาชุมชน/อภิปราย/ชื่อบทความช่องโทรทัศน์

== การระบุชื่อบทความในกลุ่ม "ช่องโทรทัศน์"**
เนื่องจากทาง กสทช. เริ่มเปิดให้ผู้ประกอบการโทรทัศน์ ในระบบดิจิทัลทุกรูปแบบรายการ ทำการทดลองออกอากาศ ตั้งแต่วันที่ 1 เมษายนที่ผ่านมา จึงมีความเห็นว่า เพื่อป้องกันความสับสน และความกระชับของชื่อบทความ ในกลุ่มช่องโทรทัศน์ ส่วนที่ไม่เป็นชื่อเฉพาะ ควรใช้ชื่อเรียกอย่างเป็นการทั่วไป เพราะทาง กสทช.วางระบบให้ผู้ประกอบการช่องโทรทัศน์ เช่าโครงข่ายของผู้ให้บริการ (ซึ่งประกอบด้วย กรมประชาสัมพันธ์ บริษัท อสมท จำกัด (มหาชน) องค์การกระจายเสียงและแพร่ภาพสาธารณะแห่งประเทศไทย และ สถานีวิทยุโทรทัศน์กองทัพบก) ดังนั้นโทรทัศน์แต่ละช่อง จึงไม่มีสถานะเป็น "สถานีส่งสัญญาณวิทยุโทรทัศน์" อีกต่อไป
ตัวอย่างช่องโทรทัศน์ที่มีชื่อเฉพาะ- สถานีวิทยุโทรทัศน์แห่งประเทศไทย (สทท.) ซึ่งเป็นหน่วยงานปฏิบัติการ ในนามของกรมประชาสัมพันธ์ หนึ่งในผู้ให้บริการโครงข่าย- สถานีวิทยุโทรทัศน์กองทัพบก (ททบ.) หนึ่งในผู้ให้บริการโครงข่าย- สถานีวิทยุโทรทัศน์การศึกษาทางไกลผ่านดาวเทียม- สถานีวิทยุโทรทัศน์เพื่อการศึกษา- สถานีวิทยุโทรทัศน์รัฐสภา- ฯลฯ
นอกจากชื่อดังกล่าวข้างต้นแล้ว ขอเสนอให้ปรับปรุงชื่อบทความ อาทิ- สถานีวิทยุโทรทัศน์ไทยทีวีสีช่อง 3 - เปลี่ยนเป็น "ไทยทีวีสีช่อง 3" (คำว่า "ไทยทีวีสี" ไม่ปรากฏในชื่อของช่อง 9 ซึ่งเปลี่ยนไปแล้ว)- สถานีโทรทัศน์สีกองทัพบกช่อง 7 - เปลี่ยนเป็น "ช่อง 7 สี" (เนื่องจากไม่เชื่อมโยงกับกองทัพบกแล้ว)- สถานีโทรทัศน์โมเดิร์นไนน์ - เปลี่ยนเป็น "โมเดิร์นไนน์ทีวี"- สถานีโทรทัศน์ไทยพีบีเอส - เปลี่ยนเป็น "ไทยพีบีเอส (โทรทัศน์)" (ควบคู่กับ ไทยพีบีเอส (วิทยุ) ) เพื่อป้องกันความสับสนกับบทความ ส.ส.ท.- สถานีโทรทัศน์ช่อง 8 - เปลี่ยนเป็น "ช่อง 8 (โทรทัศน์)"- สถานีโทรทัศน์ผ่านดาวเทียมเอ็นบีที - เปลี่ยนเป็น "เอ็นบีที (โทรทัศน์ดาวเทียม)"- ฯลฯ
จึงขอเสนอมาให้พิจารณาร่วมกัน --Zenith Zealotry | 16:48, 2 เมษายน 2557 (ICT)
: ผมว่าอาจจะต้องเพิ่มอีกนิดหน่อย คือ ช่อง 3 เอง ก็มีทั้งบทความในฐานะสถานี (ที่อยู่ตึกมาลีนนท์) และบทความในฐานะช่องโทรทัศน์ ที่มีทั้ง 3 / 3SD / 3HD -- ซึ่งช่อง 7 ก็ไม่ต่างกัน (ก็เป็น ช่อง 7 HD ไม่มีคำว่าสี) --24px @thanyakij • 21:40, 4 กรกฎาคม 2557 (ICT)
โรงเรียนบ้านนาหว้า

โรงเรียนบ้านนาหว้า" (Bannawa School) (ชื่อย่อ : น.ว. / N.W.) เป็นโรงเรียนประถมศึกษาประจำอำเภอนาหว้า จังหวัดนครพนม เปิดทำการสอนในระดับปฐมวัย , ช่วงชั้นที่ 1 (ป.1 - ป.3) และช่วงชั้นที่ 2 (ป.4 - ป.6) สังกัดสำนักงานเขตพื้นที่การศึกษาประถมศึกษานครพนม เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ

**ประวัติโรงเรียน**
โรงเรียนบ้านนาหว้า  เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 19 สิงหาคม 2459 ที่วัดธาตุประสิทธิ์ให้ชื่อว่า “โรงเรียนบ้านนาหว้า 1 วัดธาตุ” มีนายสุทา  สุวรรณโพธิ์ศรี  เป็นครูใหญ่คนแรก  ต่อมาในปี พ.ศ. 2483 นายบาน  สิทธิ  ได้บริจาคที่ดินส่วนตัวจำนวน 30 ไร่ มอบให้เป็นที่สำหรับสร้างอาคารเรียนและได้ย้ายสถานที่เรียนจากวัดธาตุประสิทธิ์มาทำการเรียนการสอนในที่ดินแปลงดังกล่าว

**เกี่ยวกับโรงเรียน**
 คำขวัญ
รู้หน้าที่ มีวินัย ใฝ่เรียนรู้ คู่คุณธรรม นำการกีฬา เก่งกล้าวิชาการ ประสานชุมชน- สีประจำโรงเรียน
สีเขียว - เหลือง- ที่ตั้ง
150 หมู่ 1 ถนนนาหว้า - ดอนเชียงบาน ตำบลนาหว้า อำเภอนาหว้า จังหวัดนครพนม- ข้อมูลติดต่อ
โทรศัพท์     : 0-4259-7589
01
โทรสาร      : 0-4259-7589

**อ้างอิง**
หมวดหมู่:โรงเรียนในจังหวัดนครพนม
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2459
หมวดหมู่:โรงเรียนที่มีอายุเกิน 100 ปีในประเทศไทย
องค์การพระกิตติคุณสมบูรณ์ในประเทศไทย

องค์การพระกิตติคุณสมบูรณ์ในประเทศไทย (The Full Gospel Churches in Thailand) เป็นองค์การทางศาสนาคริสต์ในสังกัดสหกิจคริสเตียนแห่งประเทศไทย ซึ่งมีอิทธิพลต่อการเผยแผ่คำสอนของคณะเพนเทคอสต์ ในกลุ่มคริสต์ศาสนิกชนนิกายโปรเตสแตนต์ชาวไทย


**ประวัติ**
คำว่า “คริสตจักรพระกิตติคุณสมบูรณ์” นั้น เป็นคำที่เริ่มใช้ในสหรัฐอเมริกา มีความหมายถึงคริสตจักรที่เน้นการดำเนินชีวิตที่พึ่งพาพระวิญญาณบริสุทธิ์และของประทานของพระวิญญาณบริสุทธิ์ ซึ่งเครือข่ายที่เรียกว่าคณะพระกิตติคุณสมบูรณ์ ยังมีในเครือข่ายเพนเทคอสต์แคนาดา อเมริกา และสแกนดิเนเวีย เป็นต้น
องค์การพระกิตติคุณสมบูรณ์ในประเทศไทย ถือกำเนิดมาจากการเริ่มงานของคณะ Finnish Free Foreign Mission ซึ่งปัจจุบันเปลี่ยนชื่อเป็นองค์การ Fida International ซึ่งเป็นองค์การมิชชั่นของคริสตจักรเพนเทคอสต์ในประเทศฟินแลนด์  เมื่อวันที่ 17 พฤศจิกายน 1946 ศจ.เวอเนอร์ และ แหม่มฮันนา ราซิน่า ได้เดินทางเข้ามาประเทศไทย ก่อนหน้าที่ท่านทั้งสองจะตัดสินใจมาประเทศไทยนั้น ได้พยายามขอวีซ่าเพื่อเข้าประเทศพม่า แต่พม่าไม่ให้วีซ่า เพราะเพิ่งได้รับเอกราชจากอังกฤษ ท่านทั้งสองจึงคิดที่จะไปเมืองจีน แต่ได้รับนิมิตว่าอีกไม่นานประเทศจีนจะปิดประเทศ ไม่ยอมรับให้มิชชั่นนารีเข้า ดังนั้นท่านจึงได้ตัดสินใจเดินทางมายังกรุงเทพฯ เพราะที่กรุงเทพฯ ยังไม่มีมิชชันนารีเพ็นเทคอสต์ องค์การ Finnish Free Foreign Mission ได้จดทะเบียนในประเทศไทย แล้วได้ดูแลรับผิดชอบเกี่ยวกับงานราชการต่าง ๆ ส่วนสถาบันที่เป็นศูนย์กลางของคริสตจักรในเครือข่าย ได้แก่ พระคริสตธรรมพระกิตติคุณสมบูรณ์ และ มูลนิธิศูนย์พระกิตติคุณสมบูรณ์ (จดทะเบียนมูลนิธิในปี ค.ศ.1969 /พ.ศ.2512)
ต่อมาในปี ค.ศ. 1975 มิชชันนารีและผู้นำคนไทย ในคณะ Finnish Free Foreign Mission ได้ประชุมเพื่อปรึกษากันในเรื่องความเป็นไปได้และแนวทางในการก่อตั้ง “คณะพระกิตติคุณสมบูรณ์ในประเทศไทย” พวกเขาได้เขียนธรรมนูญของคณะขึ้น ซึ่งมีผลบังคับใช้ตั้งแต่เดือนพฤศจิกายน ปี ค.ศ. 1983(ประชุมที่พัทยา) ต่อมาในปี ค.ศ. 2008 ได้เปลี่ยนชื่อเป็น องค์การพระกิตติคุณสมบูรณ์ในประเทศไทย

**การแบ่งเขตการงาน**
ตามสถิติ ค.ศ. 1995 องค์การนี้มีคริสตจักร 62 แห่งและสมาชิก 4,154 คนใน 21 จังหวัด ปัจจุบันองค์การนี้มี 160 แห่งในประเทศไทยและมีสมาชิกประมาณ 8,000 คน- เขต 1 กรุงเทพมหานครและปริมณฑล- เขต 2 เชียงราย, พะเยา- เขต 3 ลำปาง, แพร่, น่าน, อุตรดิตถ์- เขต 4 เชียงใหม่- เขต 5 แม่ฮ่องสอน- เขต 6 พิษณุโลก- เขต 7 เพชรบูรณ์- เขต 8 สุรินทร์, บุรีรัมย์, นครราชสีมา, มหาสารคาม, ชัยภูมิ, เลย- เขต 9 ชลบุรี, จันทบุรี, ฉะเชิงเทรา, นครศรีธรรมราช, พังงา- เขต 10 อำเภอนครไทย จังหวัดพิษณุโลก 

** แหล่งข้อมูลอื่น**
 องค์การพระกิตติคุณสมบูรณ์ในประเทศไทย- ข้อมูลคริสตจักรโปรเตสแตนต์ทั้งหมดในประเทศไทย (ภาษาไทย)- ข้อมูลคริสตจักรโปรเตสแตนต์ทั้งหมดในประเทศไทย (ภาษาอังกฤษ)
หมวดหมู่:องค์การที่ก่อตั้งในปี พ.ศ. 2518
หมวดหมู่:องค์การโปรเตสแตนต์ในประเทศไทย
ประสิทธิ์ ชัยวิรัตนะ

นายแพทย์ ประสิทธิ์ ชัยวิรัตนะ (เกิด 5 เมษายน พ.ศ. 2499) อดีตสมาชิกสภาผู้แทนราษฎรจังหวัดชัยภูมิ 6 สมัย ปัจจุบันสังกัดพรรครวมไทยสร้างชาติ

**ประวัติ**
ประสิทธิ์ เกิดเมื่อวันที่ 5 เมษายน พ.ศ. 2499 เป็นบุตรของนายฮวด นางอ่องแอ ชัยวิรัตนะ เป็นน้องชายของ สันติ ชัยวิรัตนะ เป็นอาของ สุนทรี ชัยวิรัตนะ สำเร็จการศึกษา ระดับปริญญาตรี แพทยศาสตรบัณฑิต จากมหาวิทยาลัยเชียงใหม่

**งานการเมือง**
อดีตเคยรับราชการเป็นนายแพทย์ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคกิจสังคม ซึ่งได้รับเลือกตั้งในครั้งนั้น และได้รับเรื่อยมารวม 6 ครั้ง
ประสิทธิ์ ชัยวิรัตนะ ได้รับแต่งตั้งเป็นที่ปรึกษารัฐมนตรีช่วยว่าการกระทรวงสาธารณสุข (สุรพงษ์ สืบวงศ์ลี)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคภูมิใจไทย แต่ไม่ได้รับการเลือกตั้ง

**สมาชิกสภาผู้แทนราษฎร**
นายแพทย์ประสิทธิ์ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยภูมิ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา (พ.ศ. 2535) → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ สังกัดพรรคไทยรักไทย
# การเลือกตั้งซ่อมสมาชิกสภาผู้แทนราษฎรจังหวัดชัยภูมิ แทนตำแหน่งที่ว่าง พ.ศ. 2551 สังกัดพรรคพลังประชาชน (พ.ศ. 2541) → พรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองชัยภูมิ
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:พรรคกิจสังคม
หมวดหมู่:พรรคสามัคคีธรรม
หมวดหมู่:พรรคเสรีธรรม (พ.ศ. 2535)
หมวดหมู่:นักการเมืองพรรคประชาธิปัตย์
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:พรรคสร้างอนาคตไทย
หมวดหมู่:พรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนชัยภูมิภักดีชุมพล
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
การทดลองเรือนจำสแตนฟอร์ด

ภาพผู้คุมในเรือนจำระหว่างทดลอง
การทดลองเรือนจำสแตนฟอร์ด เป็นการศึกษาผลทางจิตวิทยาของการเป็นนักโทษและผู้คุมเรือนจำ การทดลองดังกล่าวมีขึ้นที่มหาวิทยาลัยสแตนฟอร์ด ระหว่างวันที่ 14–20 สิงหาคม 2514 โดยคณะนักวิจัยที่มีศาสตราจารย์จิตวิทยา ฟิลลิป ซิมบาร์โดเป็นผู้นำ ได้รับทุนวิจัยจากสำนักงานวิจัยกองทัพเรือสหรัฐ และเป็นที่สนใจของทั้งกองทัพเรือและเหล่านาวิกโยธินสหรัฐเพื่อเป็นการสอบสวนหาสาเหตุของความขัดแย้งระหว่างผู้คุมและนักโทษทหาร
นักศึกษาชาย 24 คนจาก 75 คนได้รับการคัดเลือกให้รับบทบาทที่มอบหมายแบบสุ่มระหว่างนักโทษและผู้คุมในเรือนจำสมมติซึ่งตั้งอยู่ในชั้นใต้ดินของอาคารจิตวิทยาของสแตนฟอร์ด ผู้ร่วมทดลองปรับตัวต่อบทบาทของพวกตนได้ดีเกินความคาดหมายของซิมบาร์โด โดยผู้คุมบังคับมาตรการเผด็จการและลงเอยด้วยการทรมานทางจิตวิทยานักโทษ นักโทษหลายคนยอมรับการละเมิดทางจิตวิทยาโดยไม่ขัดขืน และพร้อมก่อกวนนักโทษคนอื่นที่พยายามขัดขวางตามคำขอของผู้คุม การทดลองนี้มีผลกระทบต่อตัวซิมบาร์โดเองด้วย ซึ่งในบทบาทผู้ควบคุมการทดลองได้ปล่อยให้การละเมิดดำเนินต่อไป นักโทษสองคนถอนตัวจากการทดลองก่อนกำหนดและการทดลองทั้งหมดยุติลงโดยพลันหลังเวลาผ่านไปหกวัน บางส่วนของการทดลองมีการถ่ายภาพยนตร์ และสาธารณะสามารถเข้าถึงฟิล์มบางส่วนได้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:พ.ศ. 2514
หมวดหมู่:การคล้อยตาม
หมวดหมู่:จิตวิทยาสังคม
หมวดหมู่:กระบวนการกลุ่ม
หมวดหมู่:การทดลองทางจิตวิทยา
หมวดหมู่:ประวัติศาสตร์จิตวิทยา
การทดลองการคล้อยตามของแอช

ในทางจิตวิทยา การทดลองการคล้อยตามของแอช เป็นชุดการทดลองปฏิบัติการที่โซโลมอน แอช (Solomon Asch) เป็นผู้ดำเนินการในคริสต์ทศวรรษ 1950 ซึ่งแสดงระดับที่ความเห็นส่วนบุคคลได้รับอิทธิพลจากความเห็นของกลุ่มฝ่ายข้างมาก
นักวิจัยหลายคนใช้ประโยชน์จากระเบียบวิธีที่แอชพัฒนาขึ้น และกระบวนทัศน์ดังกล่าวยังใช้ในจิตวิทยาสังคมปัจจุบัน มีการใช้กระบวนทัศน์ดังกล่าวสืบหาความสัมพันธ์ระหว่างการคล้อยตามกับความสำคัญของภารกิจ อายุ เพศและวัฒนธรรม
หมวดหมู่:การทดลองทางจิตวิทยา
หมวดหมู่:กระบวนการกลุ่ม
หมวดหมู่:การคล้อยตาม
หมวดหมู่:จิตวิทยาสังคม
ฝาง

ฝาง (Caesalpinia sappan, suō, 苏木 (植物)) เป็นพืชสมุนไพรที่อยู่ในวงศ์ถั่ว (Fabaceae) มีชื่อทางวิทยาศาสตร์ว่า Caesalpinia sappan Linn ฝางจัดได้ว่าเป็นพืชสมุนไพรชนิดหนึ่ง พบได้ตลอดเขตร้อนในอินเดีย ศรีลังกา พม่า กัมพูชา ลาว เวียดนาม และจีนตอนใต้  สำหรับประเทศไทยจะพบในพื้นที่ป่าเบญจพรรณ ป่าเต็งรัง และป่าเขาหินปูนแห้งแล้ง นอกจากนี้ยังพบบริเวณป่าดงดิบอีกด้วย ส่วนในต่างประเทศพบได้ที่ทวีปอเมริกาใต้ ส่วนที่ใช้ทำสมุนไพรคือ แก่นไม้ของฝาง สรรพคุณทางสมุนไพรของฝางมีมากมาย เช่น บำรุงโลหิต ขับเสมหะ แก้อาการร้อนใน เป็นต้น และเมื่อนำส่วนต่าง ๆ ของฝางไปสกัดแล้วพบว่าให้สารเคมีที่มีประโยชน์ทางการแพทย์หลายชนิดอีกด้วย

**ลักษณะทางพฤกษศาสตร์**
ฝาง เป็นไม้พุ่มแตกกิ่งที่โคน ไม่มีปมราก รากสีดำ เปลือกเป็นสัน สีน้ำตาลแกมเทา ลำต้นมีความสูงประมาณ 5-8 เมตร และมีหนามโค้งโดยรอบ ใบเป็นรูปแบบใบประกอบแบบขนนก 2 ชั้น (เรียงสลับ) โดยมีใบย่อยรูปไข่หรือรูปขอบขนาน ดอกออกตามซอกใบในลักษณะของดอกช่อตอนปลายของกิ่งและที่ปลายกิ่ง กลีบดอกมีสีเหลือง และมีเส้นสีแดงอยู่ภายในปลาย ผลเป็นฝักแบนฝักเป็นจงอยโค้งงอ  ฝักแก่เปลี่ยนเป็นสีน้ำตาลแดงสีน้ำตาลเป็นฝักแบน มีเมล็ดอยู่ภายใน 2–4 เมล็ด 

**การใช้ประโยชน์     ==  
เนื้อไม้ฝางเป็นแหล่งผลิตสารสีแดงที่สำคัญ ใช้ย้อมผ้าและสิ่งทอ ในอินโดนีเซียและ ประเทศไทย ใช้ปรุงแต่งสีเครื่องดื่มให้เป็นสีชมพู ผลมีแทนนิน เปลือกลำต้นและเนื้อไม้ต้มใช้เป็นยารักษาวัณโรค ท้องเสีย เป็นยาฝาดสมาน เมล็ดเป็นยาระบาย ในฟิลิปปินส์ใช้เป็นเชื้อเพลิง และใช้ทำเครื่องใช้ต่าง ๆ แก่นไม้ฝางให้สารสีแดงจำพวกแซบพานีน และBrazilin ผลมีแทนนิน 40% เหมาะกับการใช้ฟอกหนัง การสกัดสีจะนำเนื้อไม้มาบดแล้วต้มนาน ๆ สีจะเข้มขึ้น กิ่งและแก่น ใช้ดื่มบำรุงโลหิต แก้ร้อนใน ท้องร่วง

**ประโยชน์ทางการแพทย์**
ในประเทศฮังการีมีการนำสาร Brazilin ไปใช้ในการรักษาโรคหัวใจกบซึ่งถูกสารพิษ ปรากฏว่าได้ผลที่น่าพึงพอใจ และยังพบว่าสารนี้ไม่เป็นอันตรายกับผู้ป่วย แม้จะดื่มเข้าไปในปริมาณมาก แต่ไม่ทิ้งสารตกค้างในร่างกายแต่อย่างใด
แก่นฝางเมื่อนำมาทำเป็นยาสมุนไพรแล้ว จะมีฤทธิ์บำรุงโลหิต ช่วยขับประจำเดือน บรรเทาอาการท้องร่วง ขับเสมหะ แก้ร้อนใน บรรเทาอาการโลหิตออกทางทวารหนักและทางปัสสาวะ นอกจากนี้ยังมีฤทธิ์บรรเทาอาการเลือดออกตามอวัยวะต่าง ๆ ได้ดี เช่น ในลำไส้และกระเพาะอาหาร เลือดกำเดาในจมูก เป็นต้น

**อ้างอิง**

**แหล่งข้อมูลอื่น**
หมวดหมู่:วงศ์ย่อยราชพฤกษ์
หมวดหมู่:สมุนไพร
หมวดหมู่:พืชให้สีย้อม
อีนูดาอิงดือเป็งเด็งซียา

อีนูดาอิงดือเป็งเด็งซียา (Hino da Independência, "เพลงแห่งเอกราช") เป็นเพลงปลุกใจอย่างเป็นทางการของบราซิลตั้งแต่ปี ค.ศ. 1822 ระหว่างการประกาศอิสรภาพจากสหราชอาณาจักรโปรตุเกส
ประกาศใช้เป็นเพลงชาติจนถึงปี ค.ศ. 1831 โดยจักรพรรดิเปดรูที่ 1 ทรงเป็นผู้เรียบเรียงทำนองเพลงชาติ และประพันธ์บทร้องโดยอีวาริชตู ดา ไวกา
ในงานรัฐพิธีหรือพิธีการทางทหาร มีการบรรเลงเพลงดังกล่าวเพื่อเฉลิมฉลองเอกราชของบราซิล จึงเรียกชื่องดังกล่าวว่า "เพลงแห่งเอกราชบราซิล" มีสถานะเป็นเพลงปลุกใจอย่างเป็นทางการ
ภาพ:Independência ou Morte (1888).jpg|thumb|center|400px|"เอกราชหรือความตาย" ภาพวาดสีน้ำมันโดยเปดรู อาแมรีกู ค.ศ. 1888

**เนื้อร้อง**
บทร้องของเพลง อีนูดาอิงดือเป็งเด็งซียา ฉบับทางการมีอยู่ทั้งสิ้น 10 บท แต่โดยปกตินิยมขับร้องเฉพาะบทที่ 3, 4, 5, 6, 8 และ 10.

**สื่อ**

**อ้างอิง**

**แหล่งข้อมูลอื่น**
 MP3 filefix-attempted=yes 
หมวดหมู่:สัญลักษณ์ของประเทศบราซิล
หมวดหมู่:เพลงภาษาโปรตุเกส
หมวดหมู่:เพลงสรรเสริญในประเทศบราซิล
บราซิล, จักรวรรดิ
วอลเลย์บอลเยาวชนชิงแชมป์เอเชีย

วอลเลย์บอลเยาวชนชิงแชมป์เอเชีย อาจหมายถึง
*วอลเลย์บอลชายชิงแชมป์เอเชีย รุ่นอายุไม่เกิน 20 ปี
*วอลเลย์บอลหญิงชิงแชมป์เอเชีย รุ่นอายุไม่เกิน 20 ปี
ซินผี

ซินผี  (ก่อน ค.ศ. 191efn|ซินเหียนเอ๋งบุตรสาวคนโตของซินผีเกิดในปี ค.ศ. 191 -  ค.ศ. 235)name=death date มีชื่อในภาษาจีนกลางว่า ซิน ผี (辛毗) ชื่อรอง จั่วจื้อ (佐治) เป็นขุนนางของรัฐวุยก๊กในยุคสามก๊กของจีน เขาเริ่มต้นอาชีพในปลายราชวงศ์ฮั่นตะวันออกในฐานะที่ปรึกษาขุนศึก อ้วนเสี้ยว พร้อมกับพี่ชายของเขา ซินเป๋ง หลังการเสียชีวิตของ อ้วนเสี้ยว และการต่อสู้แย่งชิงอำนาจระหว่าง อ้วนถำ กับ อ้วนซง ลูกชายของอ้วนเสี้ยว ในขั้นต้นซินผีเข้าข้าง อ้วนถำ แต่ภายหลังแปรพักตร์ไปเข้ากับคู่แข่งของอ้วนเสี้ยว โจโฉ ในขณะที่ขอความช่วยเหลือจากโจโฉ ในนามของอ้วนถำ ในการต่อสู้กับอ้วนซง เป็นผลให้สมาชิกในครอบครัวของเขาถูกประหารโดย สิมโพย ผู้ภักดีของอ้วนซง ซึ่งตำหนิซินผีสำหรับการล่มสลายของตระกูลอ้วน หลังจากล้างแค้นให้ครอบครัว ซินผีทำหน้าที่เป็นขุนนางภายใต้ โจโฉ ซึ่งควบคุมราชสำนักฮั่น และ พระเจ้าเหี้ยนเต้ หลังจากที่รัฐวุยก๊กเข้ามาแทนที่ราชวงศ์ฮั่นตะวันออกแล้ว ซินผียังคงรับใช้ภายใต้ผู้สืบทอดของโจโฉ พระเจ้าโจผี จักรพรรดิเว่ยองค์แรก และต่อมาภายใต้ พระเจ้าโจยอย พระราชโอรสของพระเจ้าโจผี ตลอดการรับราชการในวุยก๊ก เขาเป็นคนพูดตรงไปตรงมาและวิพากษ์วิจารณ์เมื่อใดก็ตามที่เขาไม่เห็นด้วยกับจักรพรรดิและเพื่อนร่วมงานของเขา

**ครอบครัว**
ลูกชาย ซินเป
ลูกสาว ซินเหียนเอ๋ง
พี่ชาย ซินเป๋ง
พ่อแม่ และญาติอีก 60 กว่าคน

**ศึกอู่จั้งหยวน**
เมื่อขงเบ้งบุกวุยก๊ก มีครั้งหนึ่งสุมาอี้แม่ทัพใหญ่วุยก๊กโกรธจัด เนื่องจากขงเบ้งส่งชุดชั้นในสตรไปให้ ซินผีทราบข่าว จึงไปบอกลูกสาว ลูกสาวจึงกล่าวกับพ่อว่า"ชะตากรรมของบ้านเมืองขึ้นอยู่กับกองทัพ หากนายทัพใส่ใจกับเรื่องไร้สาระ ยกพลเข้ารบด้วยโทสะ หายนะย่อมบังเกิด การเช่นนี้หาควรไม่" ซินผีได้ยินดังนั้น จึงเข้าเฝ้าพระเจ้าโจยอยเพื่อทัดทานไม่ให้สุมาอี้ออกรบและให้ตั้งค่ายมั่นไว้ ซึ่งต่อมาขงเบ้งก็ป่วยตาย

**หมายเหตุ**

**อ้างอิง**
หมวดหมู่:บุคคลที่เกิดในคริสต์ศตวรรษที่ 2
หมวดหมู่:ขุนนางของวุยก๊ก
หมวดหมู่:ข้าราชการของอ้วนเสี้ยว
เฉา ชง

เฉา ชง  (p=Cáo Chōng; ค.ศ. 196–208) ชื่อรอง ชางชู (p=Cāngshū) เป็นบุตรชายของโจโฉ ขุนศึกผู้เถลิงอำนาจในช่วงปลายราชวงศ์ฮั่นและวางรากฐานให้วุยก๊กในยุคสามก๊กของจีน เฉา ชงเป็นเด็กอัจฉริยะซึ่งมีชื่อเสียงจากการคิดวิธีการชั่งน้ำหนักช้างอย่างชาญฉลาดโดยใช้หลักการของแรงลอยตัว โจโฉถือว่าเฉา ชงอาจจะเป็นว่าที่ผู้สืบทอดของตน แต่เฉา ชงเสียชีวิตตั้งแต่ยังเยาว์ขณะอายุ 12 ปี

**ภูมิหลังครอบครัว**
เฉา ชงเป็นบุตรชายคนโตของโจโฉที่เกิดกับหฺวานฟูเหริน (環夫人) อนุภรรยา เฉา ชงมีน้องชายสองคน คือ เฉา จฺวี่กับโจฮู เฉา ชงเป็นเด็กอัจฉริยะและสามก๊กจี่บันทึกว่าเฉา ชง "มีสติปัญญาเท่ากับผู้ใหญ่" เมื่ออายุราวห้าขวบ

**หลักการของแรงลอยตัว**

**กรณีเกี่ยวกับหนู**

**เป็นที่โปรดปรานของบิดา**

**เสียชีวิตและทายาท**
เฉา ชงป่วยหนักตอนอายุ 12 ขวบแล้วเสียชีวิต โจโฉเสียใจเป็นอย่างมาก เมื่อโจผี (บุตรชายอีกคนของโจโฉ) ปลอบใจบิดาของตน โจโฉกล่าวว่า “การตายของเฉา ชงเป็นความโชคร้ายของข้าพเจ้า แต่ก็เป็นผลดีต่อเจ้าและพี่น้องของเจ้า" ซุน เชิ่งสงสัยในคำพูดและความตั้งใจของโจโฉที่จะให้เฉา ชงเป็นผู้สืบทอดตำแหน่ง เนื่องจากตามประเพณีจีนนิยมให้บุตรชายคนโตของภรรยาหลักสืบทอดตำแหน่งมากกว่าบุตรชายคนเล็กที่มีความสามารถมากกว่า
โจโฉหลั่งน้ำตาทุกครั้งที่เอ่ยถึงเฉา ชง เขาสั่งให้ฝังเฉา ชงร่วมกับสตรีจากตระกูลเจิน (甄) ที่เสียชีวิต และพระราชทานบรรดาศักดิ์หลังเสียชีวิตให้บุตรชายเป็นผู้บัญชาการทหารม้า (騎都尉) เฉา ฉง (曹琮) หว่านโหว (宛侯) และเฉา จฺวี่ บุตรชายในน้องชายของเฉา ชง ได้รับการแต่งตั้งเป็นผู้สืบทอดของเฉา ชง ใน ค.ศ. 217 เฉา ฉงได้รับพระราชทานบรรดาศักดิ์เติ้งโหว (鄧侯)
ใน ค.ศ. 221 หลังโจผีสถาปนารัฐวุยก๊ก พระองค์พระราชทานพระสมัญญานามแก่เฉา ชงเป็น "เติ้งไอโหว" (鄧哀侯) แต่ภายหลังยกสถานะเป็นกง ทำให้เฉา ชงกลายเป็น "เติ้งไอกง" (鄧哀公) จากนั้นใน ค.ศ. 231 ในรัชสมัยโจยอย เฉา ชงได้รับพระราชทานหลังเสียชีวิตเป็น "เติ้งไออ๋อง" (鄧哀王)  โจผีเคยตรัสว่า "พระเชษฐาของข้า (โจงั่ง) เป็นเซี่ยวเหลียนและมีสิทธิ์ครองบัลลังก์ ถ้าชางชูยังมีชีวิตอยู่ ข้าคงไม่สามารถครอบครองอาณาจักรได้"

**ดูเพิ่ม**
 พงศาวลีวุยก๊ก#หฺวานชื่อ- รายชื่อบุคคลในยุคสามก๊ก

**หมายเหตุ**

**อ้างอิง**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- publisher=Caves Books, Ltd.- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:ครอบครัวของโจโฉ
พายุไต้ฝุ่นหมุ่ยฟ้า (พ.ศ. 2547)

พายุไต้ฝุ่นหมุ่ยฟ้า (Typhoon Muifa) เป็นชื่อพายุที่ตั้งขึ้นโดยมาเก๊า มีความหมายว่า ดอกเหมย เป็นพายุหมุนเขตร้อนลูกที่ 2 ที่พัดเข้าสู่ประเทศไทยในปีพ.ศ. 2547 โดยก่อนหน้านั้น พายุไต้ฝุ่นหมุ่ยฟ้าได้พัดถล่มประเทศฟิลิปปินส์และเข้าใกล้ชายฝั่งประเทศเวียดนาม ก่อให้เกิดความเสียหายอย่างหนักในทั้งสองประเทศ และคาดการณ์กันว่าจะก่อให้เกิดผลกระทบรุนแรงต่อประเทศไทย เนื่องจากเป็นพายุที่เคลื่อนตัวเข้ามาในอ่าวไทย ซึ่งเกิดขึ้นไม่บ่อยนัก อย่างไรก็ตามพายุหมุ่ยฟ้าได้อ่อนกำลังลงเป็นพายุดีเปรสชั่นก่อนเคลื่อนตัวเข้าสู่ประเทศไทย

**ประวัติพายุ**
เส้นทางการเคลื่อนที่ของพายุ
พายุไต้ฝุ่นหมุ่ยฟ้าได้เริ่มก่อตัวจากพายุดีเปรสชันเมื่อ วันที่ 14 พฤศจิกายน 2547 ทางตะวันตกเฉียงเหนือของมหาสมุทรแปซิฟิก เคลื่อนตัวไปทางทิศตะวันตกเฉียงเหนือเข้าสู่ทะเลฟิลิปปินส์ หลังจากนั้นได้เพิ่มความรุนแรงขึ้นเป็นพายุโซนร้อนเมื่อเวลา 14.00 ของวันที่ 14 และทวีกำลังขึ้นเป็นพายุไต้ฝุ่นเมื่อเวลา 06.00 ของวันที่ 17 โดยทวีความรุนแรงอย่างต่อเนื่องจนมีความเร็วลมสูงสุดที่ 213 กิโลเมตร/ชั่วโมง  ต่อจากนั้นพายุเคลื่อนตัวไปทางตะวันตกเฉียงใต้เข้าสู่ทะเลจีนใต้ แล้วอ่อนกำลังเป็นพายุโซนร้อนเมื่อเวลา 12.00 ของวันที  20 ก่อนจะพัฒนาเป็นพายุไต้ฝุ่นอีกครั้งเมื่อเวลา 24.00 ของวันที่ 21 และอ่อนกำลังลงเป็นพายุโซนร้อนตามเดิมเมื่อเวลา 12.00 ของวันที่ 24 ในวันเดียวกันนี้พายุได้เคลื่อนตัวเข้ามาในอ่าวไทย ก่อนจะอ่อนกำลังลงอีกเป็นพายุดีเปรสชั่นเมื่อเวลา 12.00 ของวันที่ 25 พายุหมุ่ยฟ้าเคลื่อนขึ้นสู่ชายฝั่งประเทศไทยเมื่อวันที่ 25 พฤศจิกายน เวลา 22.30 น. ที่อำเภอท่าชนะ จังหวัดสุราษฎร์ธานี ความเร็วลมสูงสุดใกล้ศูนย์กลางประมาณ 55 กิโลเมตรต่อชั่วโมง และเคลื่อนไปทางตะวันตกค่อนทางเหนือด้วยความเร็วประมาณ 15 กิโลเมตรต่อชั่วโมง
โดยท้ายที่สุดพายุหมุ่ยฟ้าก็อ่อนกำลังลงเป็นหย่อมความกดอากาศต่ำและสลายตัวไปในบริเวณจังหวัดประจวบคีรีขันธ์

**ความเสียหาย**
พายุไต้ฝุ่นหมุ่ยฟ้าส่งผลให้มีผู้เสียชีวิต 68 ราย บาดเจ็บ 160 ราย สูญหาย 69 ราย ในฟิลิปปินส์ และเสียชีวิต 40 ราย สูญหาย 42 รายในเวียดนาม
สำหรับในประเทศไทย พายุไม่ได้ก่อความเสียหายอย่างหนักหน่วงตามที่วิตกกังวลกัน เนื่องจากมีบริเวณความกดอากาศสูงจากประเทศจีนที่แผ่ลงมาปะทะ ซึ่งส่งผลให้ประเทศไทยตอนบนมีอากาศหนาวเย็นลง แต่อย่างไรก็ตาม ก็ยังส่งผลให้เกิดฝนตกหนักเป็นบริเวณกว้าง มีจังหวัดที่ได้รับความเสียหาย 5 จังหวัด 21 อำเภอ คือจังหวัดชุมพร ประจวบคีรีขันธ์ ระนอง สุราษฎร์ธานี และนครศรีธรรมราช
มีรายงานผู้เสียชีวิต 1 คน บาดเจ็บ 3 คน บ้านพังทั้งหลัง 3 หลัง เสียหายบางส่วน 224 หลัง เรือประมงอับปาง 58 ลำ ถนนชำรุด 5 เส้น สะพานชำรุด 2 แห่ง ฝายน้ำล้นพัง 8 แห่ง มีผู้ได้รับผลกะทบ 1,269 ครัวเรือน 22,609 คน และมีการอพยพประชาชนไปยังที่พักพิงชั่วคราว 20,411 คน
พายุไต้ฝุ่นหมุ่ยฟ้ายังทำให้เกิดฝนตกหนักใน 5 จังหวัดดังกล่าว โดยปริมาณน้ำฝนสูงสุดวัดได้ 251.5 มิลลิเมตร ที่อ.เมือง จังหวัดประจวบคีรีขันธ์ และ 250.4 มิลลิเมตร ที่อ.ปะทิว จังหวัดชุมพร
นอกจากนี้ยังมีรายงานคลื่นลมแรงในบริเวณอ่าวไทย โดยมีคลื่นสูง 2.4 เมตร ในวันที่ 25 และ 3.4 เมตรในวันที่ 26 พฤศจิกายน

**ดูเพิ่ม**
 ฤดูกาลพายุไต้ฝุ่นในมหาสมุทรแปซิฟิก พ.ศ. 2547

**อ้างอิง**

**แหล่งข้อมูลอื่น**
  "พายุหมุนเขตร้อนที่เคลื่อนเข้าสู่ประเทศไทย คาบ 62 ปี" date=2013-04-12 กรมอุตุนิยมวิทยา
หมวดหมู่:พายุหมุนเขตร้อนระดับ 4
หมวดหมู่:พายุหมุนเขตร้อน
หมวดหมู่:พายุไต้ฝุ่น
Somatotopy

ไฟล์:Sensory_Homunculus.png|thumb|homunculus แสดงแผนที่ภูมิลักษณ์ของระบบรับความรู้สึกทางกายใน Postcentral gyrus (รอยนูนหลังร่องกลาง) 
Somatotopy หมายถึงความเชื่อมต่อกันจุดต่อจุดระหว่างเขตหนึ่งในร่างกายกับจุด ๆ หนึ่งในระบบประสาทกลาง 
โดยทั่ว ๆ ไปแล้ว  จุดหนึ่งในร่างกายจะตรงกับอีกจุดหนึ่งในคอร์เทกซ์รับความรู้สึกทางกายปฐมภูมิ  (postcentral gyrus)
ซึ่งทั่ว ๆ ไปปรากฏเป็นแผนที่ sensory homunculus (homunculus แปลว่า คนจำลอง  หรือคนเล็ก)
ซึ่งมีการจัดเรียงส่วนต่าง ๆ ของร่างกาย
คือ  เขตต่าง ๆ เช่นรยางค์ (ดูรยางค์บนและรยางค์ล่าง) นิ้วมือนิ้วเท้า องคชาต 
และใบหน้ามีส่วนของตนเองในคอร์เทกซ์รับความรู้สึก (somatosensory cortex)
และเขตร่างกายที่สามารถควบคุมได้อย่างละเอียด  (เช่นนิ้วมือ) ก็จะมีส่วนสัมพันธ์ในคอร์เทกซ์ที่ใหญ่กว่า
เปรียบเทียบกับเขตร่างกายที่ควบคุมได้อย่างหยาบ ๆ (เช่นลำตัว) ก็จะมีส่วนสัมพันธ์ในคอร์เทกซ์ที่เล็กกว่า
และก็ยังมีเขตอื่น ๆ ด้วย  เช่นอวัยวะภายใน (viscera) ที่ไม่มีเขตสัมพันธ์ใน postcentral gyrus

**ดูเพิ่ม**
แผนที่ภูมิลักษณ์

**เชิงอรรถและอ้างอิง**
หมวดหมู่:ระบบประสาทกลาง
ความใส่ใจ

ความใส่ใจกับการเล่นเกม
ความใส่ใจ  (Attention)
เป็นกระบวนการทางประชาน (cognitive process) ที่เลือกที่จะเข้าไปใส่ใจหรือมีสมาธิในอะไรอย่างหนึ่งเกี่ยวกับสิ่งแวดล้อมรอบตัว โดยที่ไม่สนใจในสิ่งอื่น  มีการกล่าวถึงความใส่ใจว่า  เป็นการจัดสรรทรัพยากรที่ใช้ในการแปลผลข้อมูลจากประสาทสัมผัส
ความใส่ใจเป็นประเด็นงานวิจัยที่มีการศึกษามากที่สุดประเด็นหนึ่งในสาขาจิตวิทยาและประสาทวิทยาศาสตร์ประชาน (cognitive neuroscience) และยังเป็นประเด็นการศึกษาที่สำคัญในสาขาการศึกษา จิตวิทยา และประสาทวิทยาศาสตร์ ประเด็นงานวิจัยที่ยังเป็นไปอย่างต่อเนื่องในปัจจุบันรวมทั้ง  การหาแหล่งกำเนิดของสัญญาณในสมองที่มีผลเป็นเป็นความใส่ใจ ผลของสัญญาณต่อการเลือกตัวกระตุ้น  (neuronal tuning)  ของเซลล์ประสาทรับความรู้สึก และความสัมพันธ์ของความใส่ใจกับกระบวนการทางประชานอื่น ๆ เช่นหน่วยความจำใช้งาน (working memory) และ vigilance นอกจากนี้แล้ว  ก็ยังมีประเด็นงานวิจัยใหม่ ๆ ที่ตรวจสอบผลของการบาดเจ็บในกะโหลกศีรษะต่อความใส่ใจ
คำว่า ความใส่ใจนั้น อาจจะมีความหมายต่าง ๆ กันแล้วแต่เชื้อชาติวัฒนธรรม
ความสัมพันธ์ระหว่างความใส่ใจกับความรู้สึกตัว (พิชาน) เป็นเรื่องที่ซับซ้อนจนกระทั่งว่า  มีการศึกษาทางด้านปรัชญามาตั้งแต่ในสมัยโบราณจนมาถึงในปัจจุบัน  แต่ถึงแม้ว่าจะเป็นเรื่องที่เริ่มขึ้นตั้งแต่โบราณ  แต่ก็ยังมีความเกี่ยวข้องกับประเด็นต่าง ๆ ในปัจจุบันอย่างสำคัญเริ่มตั้งแต่ในด้านสุขภาพจิต จนกระทั่งถึงงานวิจัยและพัฒนาปัญญาประดิษฐ์

**ดูเพิ่ม**
 สมาธิสั้น

**เชิงอรรถและอ้างอิง**

หมวดหมู่:โรคสมาธิสั้น
หมวดหมู่:กระบวนการทำงานของจิต
คอร์เทกซ์กลีบข้างส่วนหลัง

คอร์เทกซ์กลีบข้างส่วนหลัง  (posterior parietal cortex ตัวย่อ PPC, Cortex parietalis posterior) เป็นส่วนของสมองกลีบข้างหลังคอร์เทกซ์รับความรู้สึกทางกายปฐมภูมิ (primary somatosensory cortex)
	
คือ ก่อนที่การเคลื่อนไหวจะเกิดขึ้น
ระบบประสาทต้องรู้ตำแหน่งเดิมของส่วนของร่างกายที่จะต้องเคลื่อนไหว
และตำแหน่งต่าง ๆ ของวัตถุภายนอกที่ส่วนต่าง ๆ ของร่างกายจะมีปฏิกิริยาร่วมด้วย
คอร์เทกซ์กลีบข้างส่วนหลังรับข้อมูลจากระบบรับความรู้สึก 3 ระบบ
ที่มีบทบาทในการกำหนดตำแหน่งของร่างกายและของวัตถุภายนอกในปริภูมิ  ซึ่งก็คือ
ระบบการมองเห็น ระบบการได้ยิน และระบบรับความรู้สึกทางกาย 
ต่อจากนั้น  คอร์เทกซ์จึงส่งข้อมูลไปยังส่วนต่าง ๆ ของคอร์เทกซ์สั่งการ  (motor cortex)  ในสมองกลีบหน้า
ไปยัง dorsolateral prefrontal cortex, 
ไปยังส่วนต่าง ๆ ของคอร์เทกซ์สั่งการทุติยภูมิ (secondary motor cortex)
และ ไปยัง frontal eye field
งานวิจัยที่ใช้ fMRI ในลิง  และงานวิจัยที่ใช้การกระตุ้นสมองผ่านกะโหลกด้วยแม่เหล็ก  (Transcranial magnetic stimulation) ในมนุษย์
ชี้ว่า  คอร์เทกซ์นี้มีส่วนประกอบเป็นเขตเล็ก ๆ 
ที่แต่ละเขตมีหน้าที่เฉพาะในการนำทางการเคลื่อนไหวตา  ศีรษะ  แขน  หรือมือ
ความเสียหายต่อคอร์เทกซ์นี้มีผลเป็นความบกพร่องทางการเคลื่อนไหว-การรับรู้  (sensorimotor)
รวมทั้งการรับรู้และความทรงจำที่เกี่ยวกับวัตถุต่าง ๆ ในปริภูมิ
การยื่นมือออกไปเพื่อจับวัตถุ
การเคลื่อนไหวตา
และการใส่ใจ
ผลที่เด่นที่สุดของความเสียหายต่อคอร์เทกซ์นี้ก็คือภาวะเสียการรู้ปฏิบัติ (apraxia) และภาวะละเลยกึ่งปริภูมิ (hemispatial neglect)
บางแหล่งกล่าวว่าคอร์เทกซ์นี้เป็นส่วนของเขตบร็อดแมนน์ 5 และ 7 
บางแหล่งกล่าวว่าอยู่ในเขตบร็อดแมนน์ 7 เท่านั้น
มีหลักฐานว่า  คอร์เทกซ์นี้ยังมีบทบาทในการรับรู้ความเจ็บปวดอีกด้วย
งานวิจัยเร็ว ๆ นี้เสนอว่า  ความรู้สึกเกี่ยวกับ "เจตจำนงเสรี" (free will) เกิดขึ้นจากเขตนี้โดยส่วนหนึ่ง
งานวิจัยหนึ่งพบว่า  เมื่อให้ทำการศิลป์  นักศิลป์สมัครเล่นมีการไหลเวียนของเลือดในระดับสูงขึ้นใน PPC ซีกขวา
โดยเปรียบเทียบกับของนักศิลป์มืออาชีพ
งานวิจัยที่ตีพิมพ์ในปี ค.ศ. 2012 ในวารสาร Neuron โดยนักประสาทวิทยาศาสตร์ของมหาวิทยาลัยนิวยอร์ก
ค้นพบว่า  มีการยิงสัญญาณแบบคงเส้นคงวาในนิวรอนของ PPC
คือ นักวิจัยได้ตรวจสอบการทำงานในระบบประสาทของลิงมาคาก
ในขณะที่ให้ลิงทำกิจกรรมที่ต้องยื่นมือออกไปและต้องเคลื่อนไหวตาแบบ saccades
หรือกิจกรรมที่ต้องเคลื่อนไหวตาแบบ saccades เท่านั้น
การยิงสัญญาณแบบคงเส้นคงวาใน PPC พบในกิจกรรมที่ต้องอาศัยทั้งการยื่นมือและการเคลื่อนไหวตา
ไม่พบในกิจกรรมที่เคลื่อนไหวตาเท่านั้น
ในงานวิจัยโดยสร้างภาพในสมอง คอร์เทกซ์นี้  โดยเฉพาะส่วนของรอยนูนแองกูลาร์  เกิดการทำงานเมื่อบุคคลกำลังระลึกถึงความจำอาศัยเหตุการณ์ (episodic memory)

**เชิงอรรถและอ้างอิง**

**แหล่งข้อมูลอื่น**
  Electrical stimulation produces feelings of free will date=2009-05-10 
หมวดหมู่:สมองใหญ่